
KVIETIMAS DALYVAUTI RINKOS KONSULTACIJOJE

Lietuvos Respublikos žemės ūkio ministerija (toliau – Perkančioji organizacija), vadovaudamasi Lietuvos Respublikos viešųjų pirkimų įstatymo (toliau – VPĮ) 27 str. ir siekdama pasirengti viešajam pirkimui „Valstybinės maisto ir veterinarijos tarnybos veiklos audito paslaugos“ (toliau – pirkimas), prašo nepriklausomų ekspertų, institucijų arba rinkos dalyvių suteikti konsultaciją.

Informacija apie pirkimą: perkamos paslaugos apibūdintos techninės specifikacijos projekte. Taip pat pridedami kvalifikaciniai reikalavimai.

Konsultacijos tikslas: pristatyti būsimą viešąjį pirkimą galimiems teikėjams, tinkamai pasirengti viešojo pirkimo procedūroms.

Konsultacijos būdas: rinkos konsultacija vykdoma Centrinės viešųjų pirkimų informacinės sistemos (toliau – CVPIS) priemonėmis, lietuvių kalba. 

Kviečiame nepriklausomus ekspertus, institucijas ir rinkos dalyvius susipažinti su skelbiamu techninės specifikacijos projektu, kvalifikacinių reikalavimų projektu ir CVPIS priemonėmis iki CVPIS skelbime nurodyto termino aktyviai teikti klausimus, pastabas ir pasiūlymus bei pateikti atsakymus į pateiktus klausimus, kurias Perkančioji organizacija įvertins ir nuspręs, ar tikslinga į jas atsižvelgti vykdant pirkimą. 

Prašome atsakyti į šiuos klausimus (atsakymai nelaikytini pasiūlymu ir bus naudojami tik rinkos tyrimo tikslais, siekiant tinkamai pasirengti būsimam pirkimui). 


	Eil. Nr.
	Klausimas
	Atsakymas/komentaras/pasiūlymas

	1.
	Ar dalyvautumėte pirkime, planuojamame vykdyti pagal pateiktą techninę specifikaciją?
	

	2.
	Ar turite pastabų, pasiūlymų, klausimų dėl techninės specifikacijos projekto? 
(prašome pateikti argumentuotas pastabas bei konkrečių techninės specifikacijos punktų pakeitimus/patikslinimus, kurie  suteiktų galimybę Jūsų įmonei pasiūlyti techninės specifikacijos reikalavimų visumą atitinkančias paslaugas)
	

	3.
	Pakomentuokite ar, Jūsų vertinimu, pateikiama techninė specifikacija yra pakankamai aiški ir korektiška. 
Jeigu manote, kad reikalavimai nepakankamai aiškūs ir/ar korektiški, pateikite konkrečius siūlymus kaip juos patobulinti.
	

	4. 
	Ar turite pastabų, klausimų dėl kvalifikacinių reikalavimų?
	

	5.
	Kokia galima techninėje specifikacijoje nurodytų paslaugų vertė (sutarties vertė)?
	

	6.
	Ar turite kitų pastebėjimų ar pasiūlymų? (prašome pateikti)
	



Pastabos.
Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams.
Rinkos dalyvis turi teisę iš anksto, pateikdamas informaciją, nurodyti kuri jo pateiktos informacijos dalis yra konfidenciali. Klausimai ir pateikiami atsakymai į juos negali būti laikomi konfidencialia informacija, jei pateikimo metu nėra atskleidžiama informacija, turinti rinkos dalyviui komercinę vertę. Perkančioji organizacija pasilieka teisę viešai skelbti visą gautą informaciją, išskyrus asmens duomenis, tiekėjų/asmenų pateikusių klausimus/pastabas pavadinimus/vardus ir pavardes, preliminarią vertę bei informaciją, turinčią rinkos dalyviui komercinę vertę. Rinkos konsultacijų metu gauta informacija gali būti naudojama tikslinant/atnaujinant pirkimo dokumentus.
